Стефан Фурнаджиев
Алегорично

chitanka.info

Часовете — катъри забравени —

Дремят

пред празната торба.

Напразно съм плакал!

…Вятърът свири на кавал —

Балканът нарежда:

Четник на камък умира,

орелът — рамото му, в облак,

куче спи до огън,

ножът — в гръкляна.

Път ме чака.

Небето може да се срути отгоре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.